b'\n_START_ARTICLE_\nErlitoukulturen\n_START_PARAGRAPH_\nErlitoukulturen (forenklet kinesisk: \xe4\xba\x8c\xe9\x87\x8c\xe5\xa4\xb4\xe6\x96\x87\xe5\x8c\x96, tradisjonell kinesisk: \xe4\xba\x8c\xe9\x87\x8c\xe9\xa0\xad\xe6\x96\x87\xe5\x8c\x96, pinyin: \xc3\x88rl\xc7\x90t\xc3\xb3u w\xc3\xa9nhu\xc3\xa0; 1900 til 1500 f.Kr.) er arkeologenes navn p\xc3\xa5 en tidlig bronsealderkultur i Kina. Navnet kommer fra det arkeologiske felt i storkommunen Erlitou i byfylket Yanshi i provinsen Henan. Kulturen strakte seg godt utover i det som i dag er provinsene Henan og Shanxi, og gjorde seg senere ogs\xc3\xa5 gjeldende i Shaanxi og Hubei. De fleste kinesiske arkeologer antar at Erlitou er hovedsetet for Xia-dynastiet, men de fleste vestlige arkeologer er ikke overbevist om at det er en slik sammenheng mellom Erlitoukulturen og Xia-dynastiet.\n_START_SECTION_\nKjennetegn og levninger\n_START_PARAGRAPH_\nFortidslevningene i Erlitou ble oppdaget i 1959, og er forblitt det st\xc3\xb8rste utgravningsomr\xc3\xa5det som kan knyttes til Erlitoukulturen. Funnene er spredd ut over et omr\xc3\xa5de p\xc3\xa5 3 km\xc2\xb2. Erlitou monopoliserte produksjonen av bronsekar for rituell bruk. _NEWLINE_Etter at Shang-dynastiet vokste frem gikk det kraftig tilbake med Erlitou, men stedet forble bebodd ogs\xc3\xa5 i Shang-tidens f\xc3\xb8rste fase. _NEWLINE_Det er mulig at Erlitoukulturen utviklet seg fra Longshankulturen.'